Document ID: 31993D0387

KOMISSION PÄÄTÖS,
tehty 7 päivänä kesäkuuta 1993,
Marokosta peräisin olevien elävien simpukoiden, piikkinahkaisten, vaippaeläinten ja merikotiloiden tuontia koskevista erityisvaatimuksista (93/387/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun direktiivin 91/492/ETY(1) ja erityisesti sen 9 artiklan,
sekä katsoo, että
komission asiantuntijaryhmä on käynyt Marokossa tarkastamassa yhteisöön vietävien simpukoiden, piikkinahkaisten, vaippaeläinten ja merikotiloiden tuotanto- ja markkinoille saattamisolosuhteet,
Marokon lainsäädännössä annetaan tarkastajaeläinlääkäreille ja heitä avustaville maatalousasioita ja maatalouden uudistusta käsittelevän ministeriön karjankasvatusosaston teknisille avustajille vastuu elävien simpukoiden, piikkinahkaisten, vaippaeläinten ja merikotiloiden terveystarkastuksista sekä niiden tuotannon terveys- ja hygieniaolosuhteiden valvonnasta; samassa lainsäädännössä annetaan kalastusministeriölle valta sallia tai kieltää elävien simpukoiden, piikkinahkaisten, vaippaeläinten ja merikotiloiden pyynti tietyillä alueilla karjankasvatusosaston ja tieteellisen merikalastusinstituutin antaman kertomuksen perusteella,
Marokon voimassa olevassa lainsäädännössä on säädetty järjestelmällisistä biotoksiinia koskevista tutkimuksista markkinoille saatettujen elävien simpukoiden osalta,
karjankasvatusosasto laboratorioineen voi tehokkaasti tarkastaa Marokossa voimassa olevan lainsäädännön soveltamista,
Marokon toimivaltaiset viranomaiset ovat sitoutuneet toimittamaan komissiolle säännöllisesti ja nopeasti tietoja toksiineja sisältävästä planktonista pyyntialueilla,
Marokon toimivaltaiset viranomaiset ovat virallisesti antaneet vakuuksia direktiivin 91/492/ETY liitteessä olevan V luvun sääntöjen noudattamisesta sekä mainitun direktiivin tuotantoalueiden ja uusien sijoitusalueiden luokittelua, lähettämöiden ja puhdistamoiden hyväksymistä sekä kansanterveyden ja tuotannon valvontaa koskevia vaatimuksia vastaavien vaatimusten noudattamisesta; erityisesti kaikki pyyntialueita koskevat mahdolliset muutokset on ilmoitettava komissiolle,
Marokko voi kuulua luetteloon, joka on laadittu direktiivin 91/492/ETY 9 artiklan 3 a kohdassa tarkoitetut vastaavuusvaatimukset täyttävistä kolmansista maista,
direktiivin 91/492/ETY 9 artiklan 3 b i kohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa vähintään käytettävä kieli ja allekirjoittajaa koskevien vaatimusten määrittely sekä pakkauksiin tehtävä terveysmerkintä,
direktiivin 91/492/ETY 9 artiklan 3 b ii kohdan mukaisesti on määritettävä tuotantoalueet, joilta simpukoita, piikkinahkaisia, vaippaeläimiä ja merikotiloita voidaan pyytää ja viedä yhteisöön,
direktiivin 91/492/ETY 9 artiklan 3 c kohdan mukaisesti on laadittava luettelo laitoksista, joista lähtöisin olevien simpukoiden, piikkinahkaisten, vaippaeläinten ja merikotiloiden tuonti on sallittu; nämä laitokset voivat sisältyä luetteloon vain jos ne ovat Marokon toimivaltaisten viranomaisten virallisesti hyväksymiä; Marokon toimivaltaisten viranomaisten on siis varmistuttava tässä säännöksessä tätä tarkoitusta varten määrättyjen vaatimusten noudattamisesta,
tuontia koskevia erityisvaatimuksia sovelletaan sanotun kuitenkaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annettua neuvoston direktiiviä 91/67/ETY(2) sovellettaessa tehtyjä päätöksiä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Maatalousasioita ja maatalouden uudistusta käsittelevän ministeriön karjankasvatusosasto on Marokon toimivaltainen viranomainen, joka valvoo ja tarkastaa, täyttävätkö elävät simpukat, piikkinahkaiset, vaippaeläimet ja merikotilot direktiivin 91/492/ETY vaatimukset.
2 artikla
Marokosta peräisin olevien, ihmisravinnoksi tarkoitettujen simpukoiden, piikkinahkaisten, vaippaeläinten ja merikotiloiden on täytettävä seuraavat vaatimukset:
1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A;
2) tuotteiden on oltava lähtöisin liitteessä B luetelluista hyväksytyistä laitoksista tai uivista jalostamoista;
3) tuotteiden on oltava pakattu sinetöityihin pakkauksiin liitteessä C olevaan luetteloon kuuluvassa hyväksytyssä lähettämössä tai puhdistamossa;
4) jokaisessa pakkauksessa on oltava pysyvällä tavalla tehty terveysmerkintä, jonka on sisällettävä vähintään seuraavat merkinnät:
- vientimaa: Marokko
- laji (yleisesti käytetty nimi ja tieteellinen nimi)
- tuotantoalueen tunnistetiedot ja hyväksytyn laitoksen numero
- pakkauspäivämäärä, joka sisältää vähintään päivän ja kuukauden.
3 artikla
1. Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä.
2. Todistuksessa on oltava karjankasvatusosaston eläinlääkärin nimi, virka-asema ja allekirjoitus sekä karjankasvatusosaston virallinen leima muiden todistukseen tehtyjen merkintöjen väristä poikkeavalla värillä merkittyinä.
4 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä kesäkuuta 1993.

Labels: 0
3
18
6